Do sands a gwesn (im haiting Frankreich), oba des woaß ma eh. Im 2. Jhd. v. Chr. homd de Röma probiat, daß an Fuaß in de Tia vo Gallien kriagn. Homs a higriagt. Am Aufong hods a weng ebbs dauad. Oba se homds so uma 120 v. Chr. gschofft, daß eana de gonze Mittlmeerküstn vo Frankreich ghead hot. Jiatz homs a an Londweg noch Spanien ghobt. Des hod donn  "Gallia transalpina" ghoaßn. Des hoaßt "Gallien, wos hidon vo de Oipn is". De Köitn hod des ned taugt und homd imma wieda probiat, daß as los wean. Se homs oba boid aufgebn und wieda an Hondl aufgmocht, weis Göd jo a wichtig is.